2002R2246 — FI — 25.07.2007 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 2246/2002,

annettu 16 päivänä joulukuuta 2002,

sisämarkkinoilla toimivalle yhdenmukaistamisvirastolle (tavaramerkit ja mallit) suoritettavista yhteisömallin rekisteröintiin liittyvistä maksuista







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisömallista 12 päivänä joulukuuta 2001 annetun neuvoston asetuksen (EY) N:o 6/2002 ( 1 ) ja erityisesti sen 107 artiklan, sekä katsoo seuraavaa: (1) Yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 ( 2 ), sellaisena kuin se on muutettuna asetuksella (EY) N:o 3288/94 ( 3 ), jota asetuksen (EY) N:o 6/2002 97 artiklan nojalla sovelletaan myös tähän asetukseen, 139 artikla huomioon ottaen maksujen määrät olisi vahvistettava sellaiselle tasolle, että niistä saatavat tulot ovat periaatteessa riittävät viraston talousarvion tasapainon turvaamiseksi. (2) Yhteisömallista annetun neuvoston asetuksen (EY) N:o 6/2002 ( 4 ) täytäntöönpanosta 21 päivänä lokakuuta 2002 annettu komission asetus (EY) N:o 2245/2002 koskee myös ehtoja, joiden mukaisesti asetuksessa (EY) N:o 6/2002 vahvistetut maksut tulee suorittaa virastolle. (3) Tarvittavan joustavuuden varmistamiseksi viraston pääjohtajalla olisi tietyin ehdoin oltava toimivalta vahvistaa viraston palveluista kannettavat maksut, viraston tietokantojen käyttömaksut ja maksut tietokantojen sisällön saataville saattamisesta konekielisessä muodossa samoin kuin viraston julkaisujen myyntihinnat. (4) Maksujen suorittamisen helpottamiseksi pääjohtajalla olisi oltava toimivalta hyväksyä tässä asetuksessa nimenomaisesti säädettyjen lisäksi myös muita maksutapoja. (5) Tässä asetuksessa säädetyt toimenpiteet ovat asetuksen (EY) N:o 6/2002 109 artiklalla perustetun komitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Soveltamisala

Tässä asetuksessa vahvistetaan määrät ja säännöt, jotka liittyvät seuraavien maksujen suorittamiseen:

▼M1

1) maksut, jotka suoritetaan a) sisämarkkinoilla toimivalle yhdenmukaistamisvirastolle (tavaramerkit ja mallit), jäljempänä ”virasto”, asetuksen (EY) N:o 6/2002 ja asetuksen (EY) N:o 2245/2002 nojalla; b) Maailman henkisen omaisuuden järjestön kansainväliselle toimistolle neuvoston päätöksellä 2006/954/EY ( 5 ) hyväksytyn teollismallien kansainvälistä rekisteröintiä koskevaan Haagin sopimukseen liittyvän 2 päivänä heinäkuuta 1999 tehdyn Geneven asiakirjan, jäljempänä ”Geneven asiakirja”, nojalla;

2) viraston pääjohtajan vahvistamat maksut.

2 artikla

Maksut

1. Maksut, jotka suoritetaan virastolle asetuksen (EY) N:o 6/2002 ja asetuksen (EY) N:o 2245/2002 nojalla, vahvistetaan tämän asetuksen liitteessä.

2. Yksilölliset nimeämismaksut, jotka suoritetaan Maailman henkisen omaisuuden järjestön kansainväliselle toimistolle Geneven asiakirjan 7 artiklan 2 kohdan nojalla yhdessä asetuksen (EY) N:o 6/2002 106 c artiklan ja 13 artiklan 1 kohdan sekä asetuksen (EY) N:o 2245/2002 22 artiklan 2 kohdan a alakohdan kanssa, vahvistetaan tämän asetuksen liitteessä.

▼B

3 artikla

Pääjohtajan vahvistamat maksut

1. Pääjohtaja vahvistaa kaikista sellaisista viraston antamista palveluista perittävät maksut, joita ei yksilöidä liitteessä.

2. Pääjohtaja vahvistaa yhteisömalleja koskevasta tiedotteesta sekä muista viraston julkaisuista perittävät maksut.

3. Maksut vahvistetaan euromääräisinä.

4. Pääjohtajan 1 ja 2 kohdan mukaisesti vahvistamat maksut julkaistaan viraston virallisessa lehdessä.

4 artikla

Maksujen määräaika

1. Maksut, joiden määräpäivästä ei säädetä asetuksella (EY) N:o 6/2002 eikä asetuksella (EY) N:o 2245/2002, on suoritettava kyseisestä palvelusta pyynnön vastaanottamispäivänä.

2. Pääjohtaja voi päättää, ettei 1 kohdassa mainittujen palvelujen osalta edellytetä vastaavien maksujen maksamista ennakkoon.

5 artikla

Maksujen suorittaminen

▼M1

1. Maksut suoritetaan virastolle euromääräisenä maksusuorituksena tai tilisiirtona viraston pankkitilille.

▼B

2. Pääjohtaja voi päättää muista kuin 1 kohdassa vahvistetuista maksutavoista, erityisesti talletuksista virastossa oleville tileille. Kyseiset maksutavat julkaistaan viraston virallisessa lehdessä.

6 artikla

Maksamista koskevat yksityiskohtaiset tiedot

1. Jokaisen maksun yhteydessä on oltava maksajan nimi ja tarvittavat tiedot, joiden avulla virasto tunnistaa välittömästi maksun tarkoituksen. Erityisesti on annettava seuraavat tiedot:

a) rekisteröintimaksua maksettaessa on mainittava maksun tarkoitus, ”rekisteröintimaksu”, ja tarvittaessa hakijan antama viite sellaisena kuin se on yhteisömallin rekisteröintihakemuksessa;

b) julkaisemismaksua maksettaessa on mainittava maksun tarkoitus, ”julkaisemismaksu”, ja tarvittaessa hakijan antama viite sellaisena kuin se on yhteisömallin rekisteröintihakemuksessa;

c) maksettaessa asetuksen (EY) N:o 6/2002 50 artiklan 4 kohdan mukaista julkaisemismaksua on mainittava maksun tarkoitus, ”julkaisemismaksu”, ja rekisteröintinumero;

d) julkaisemisen lykkäämistä koskevaa maksua maksettaessa on mainittava maksun tarkoitus, ”julkaisemisen lykkäämistä koskeva maksu”, ja tarvittaessa hakijan antama viite sellaisena kuin se on yhteisömallin rekisteröintihakemuksessa;

e) mitättömäksi julistamista koskevasta hakemuksesta suoritettavaa maksua maksettaessa on mainittava rekisterinumero ja sen rekisteröidyn yhteisömallin haltijan nimi, jota hakemus koskee, sekä maksun tarkoitus, ”mitättömäksi julistamista koskevasta hakemuksesta suoritettava maksu”.

2. Jos maksun tarkoitusta ei pystytä välittömästi tunnistamaan, virasto pyytää maksun suorittajaa ilmoittamaan kyseisen tarkoituksen kirjallisesti viraston ilmoittamana määräaikana. Jos henkilö ei noudata pyyntöä määräajan kuluessa, maksua ei katsota suoritetuksi. Maksettu summa palautetaan.

7 artikla

Maksun suorituspäivä

▼M1

1. Maksun katsotaan tulleen suoritetuksi virastolle päivänä, jona maksu on tosiasiallisesti saapunut viraston pankkitillille.

▼B

2. Jos pääjohtaja 5 artiklan 2 kohdan mukaisesti hyväksyy muita kuin 5 artiklan 1 kohdassa vahvistettuja maksutapoja, hän vahvistaa myös päivän, jona kyseiset maksut katsotaan suoritetuiksi.

3. Jos maksu katsotaan 1 ja 2 kohdan mukaisesti suoritetuksi vasta määräajan päättymisen jälkeen, kyseistä määräaikaa katsotaan noudatetun, mikäli virastolle voidaan antaa todisteita siitä, että maksun suorittanut henkilö

▼M1

a) on jäsenvaltiossa maksun suorittamisen määräajassa antanut asianmukaisesti pankille määräyksen siirtää maksun edellyttämä summa; ja.

▼B

b) on suorittanut kyseisestä maksusta tai maksuista kymmenen prosentin lisämaksun, enintään 200 euroa.

Lisämaksua ei peritä, jos jokin ensimmäisen alakohdan a alakohdan edellytyksistä on täyttynyt viimeistään kymmenen päivää ennen maksua koskevan määräajan päättymistä.

4. Virasto voi pyytää maksun suorittanutta henkilöä antamaan todisteita päivästä, jona jokin 3 kohdan a alakohdan edellytyksistä täyttyi, ja tarvittaessa maksamaan 3 kohdan b alakohdassa tarkoitetun lisämaksun viraston vahvistamassa määräajassa. Jos henkilö ei noudata pyyntöä tai todisteet ovat riittämättömiä taikka edellytettyä lisämaksua ei ole suoritettu määräajan kuluessa, maksuaikaa ei katsota noudatetun.

8 artikla

Suoritetun maksun riittämättömyys

1. Maksun määräaikaa katsotaan periaatteessa noudatetun vain, jos maksun koko summa on maksettu määräajassa. Jos maksua ei ole suoritettu täysimääräisenä, suoritettu maksuosuus palautetaan maksuajan päätyttyä.

2. Mikäli ennen jäljellä olevan määräajan päättymistä on mahdollista, virasto saattaa kuitenkin antaa maksun suorittavalle henkilölle tilaisuuden maksaa puuttuva summa tai, kun tämä katsotaan perustelluksi, jättää ottamatta huomioon pieniä puuttuvia summia tämän kuitenkaan rajoittamatta maksun suorittavan henkilön oikeuksia.

9 artikla

Vähäisten summien palauttaminen

1. Jos maksun kattamiseksi on maksettu liian suuri summa, ylittävää osuutta ei palauteta, jos summa on vähäinen ja asianomainen osapuoli ei nimenomaisesti ole pyytänyt palautusta.

Pääjohtaja päättää, mikä on vähäinen summa.

2. Pääjohtajan tekemät 1 kohdan mukaiset päätökset julkaistaan viraston virallisessa lehdessä.

10 artikla

Voimaantulo

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE







(euroa) 1. Rekisteröintimaksu (asetuksen (EY) N:o 6/2002 36 artiklan 4 kohta; asetuksen (EY) N:o 2245/2002 6 artiklan 1 kohdan a alakohta): 230 ▼M1 1a. Yksilöllinen nimeämismaksu kansainvälisestä rekisteröinnistä (asetuksen (EY) N:o 6/2002 106 c artikla; Geneven asiakirjan 7 artiklan 2 alakohta) jokaisen mallin osalta: 62 ▼B 2. Lisämaksu rekisteröinnistä ensimmäisen mallin jälkeen yhteistä rekisteröintiä tarkoittavan hakemuksen sisältämän jokaisen mallin osalta (asetuksen (EY) N:o 6/2002 37 artiklan 2 kohta; asetuksen (EY) N:o 2245/2002 6 artiklan 1 kohdan c alakohta): a) 2.—10. malli, jokaisesta: 115 b) 11. malli ja sitä seuraavat mallit, jokaisesta: 50 3. Julkaisemismaksu (asetuksen (EY) N:o 6/2002 36 artiklan 4 kohta; asetuksen (EY) N:o 2245/2002 6 artiklan 1 kohdan b alakohta): 120 4. Lisämaksu julkaisemisesta ensimmäisen mallin jälkeen yhteistä rekisteröintiä tarkoittavan hakemuksen sisältämän jokaisen mallin osalta (asetuksen (EY) N:o 6/2002 37 artiklan 2 kohta; asetuksen (EY) N:o 2245/2002 6 artiklan 1 kohdan d alakohta): a) 2.—10. malli, jokaisesta: 60 b) 11. malli ja sitä seuraavat mallit, jokaisesta: 30 5. Julkaisemisen lykkäämistä koskeva maksu (asetuksen (EY) N:o 6/2002 36 artiklan 4 kohta; asetuksen (EY) N:o 2245/2002 6 artiklan 1 kohdan b alakohta): 40 6. Lisämaksu julkaisemisen lykkäyksestä ensimmäisen mallin jälkeen yhteistä rekisteröintiä tarkoittavan hakemuksen sisältämän jokaisen mallin osalta, jota julkaisemisen lykkääminen koskee (asetuksen (EY) N:o 6/2002 37 artiklan 2 kohta; asetuksen (EY) N:o 2245/2002 6 artiklan 1 kohdan d alakohta): a) 2.—10. malli, jokaisesta: 20 b) 11. malli ja sitä seuraavat mallit, jokaisesta: 10 7. Maksu rekisteröintimaksun suorittamisen viivästymisestä (asetuksen (EY) N:o 6/2002 107 artiklan 2 kohdan a alakohta; asetuksen (EY) N:o 2245/2002 10 artiklan 3 kohta): 60 8. Maksu julkaisemismaksun suorittamisen viivästymisestä (asetuksen (EY) N:o 6/2002 107 artiklan 2 kohdan b alakohta; asetuksen (EY) N:o 2245/2002 10 artiklan 3 kohta ja 15 artiklan 4 kohta): 30 9. Maksu julkaisemisen lykkäämistä koskevan maksun suorittamisen viivästymisestä (asetuksen (EY) N:o 6/2002 107 artiklan 2 kohdan c alakohta; asetuksen (EY) N:o 2245/2002 10 artiklan 3 kohta): 10 10. Maksu yhteistä rekisteröintiä tarkoittavaan hakemukseen liittyvien, tämän liitteen 2, 4 ja 6 kohdassa tarkoitettujen lisämaksujen suorittamisen viivästymisestä (asetuksen (EY) N:o 6/2002 107 artiklan 2 kohdan d alakohta; asetuksen (EY) N:o 2245/2002 10 artiklan 3 kohta ja 15 artiklan 4 kohta): 25 prosenttia lisämaksuista 11. Uudistamismaksu (asetuksen (EY) N:o 6/2002 13 artiklan 1 kohta; asetuksen (EY) N:o 2245/2002 22 artiklan 2 kohdan a kohta), myös yhteistä rekisteröintiä tarkoittavan hakemuksen sisältämän jokaisen mallin osalta: a) ensimmäinen uudistamisjakso: 90 b) toinen uudistamisjakso: 120 c) kolmas uudistamisjakso: 150 d) neljäs uudistamisjakso: 180 ▼M1 11a. Yksilöllinen uudistamismaksu kansainvälisestä rekisteröinnistä (asetuksen (EY) N:o 6/2002 13 artiklan 1 kohta ja 106 c artikla; asetuksen (EY) N:o 2245/2002 22 artiklan 2 kohdan a alakohta) jokaisen mallin osalta: a) ensimmäinen uudistamisjakso (jokaisen mallin osalta): 31 b) toinen uudistamisjakso (jokaisen mallin osalta): 31 c) kolmas uudistamisjakso (jokaisen mallin osalta): 31 d) neljäs uudistamisjakso (jokaisen mallin osalta): 31 ▼B 12. Maksu uudistamismaksun myöhästymisestä tai uudistamishakemuksen myöhästymisestä (asetuksen (EY) N:o 6/2002 13 artiklan 3 kohta; asetuksen (EY) N:o 2245/2002 22 artiklan 2 kohdan b alakohta): 25 prosenttia uudistamismaksusta 13. Mitättömäksi julistamista koskevasta hakemuksesta suoritettava maksu (asetuksen (EY) N:o 6/2002 52 artiklan 2 kohta; asetuksen (EY) N:o 2245/2002 28 artiklan 2 kohta): 350 14. Valitusmaksu (asetuksen (EY) N:o 6/2002 57 artikla; asetuksen (EY) N:o 2245/2002 35 artiklan 3 kohta): 800 15. Menetetyn määräajan palauttamismaksu (asetuksen (EY) N:o 6/2002 67 artiklan 3 kohta): 200 16. Yhteisömallihakemuksen siirron rekisteröimismaksu (asetuksen (EY) N:o 6/2002 34 artiklan 2 kohta ja 107 artiklan 2 kohdan f alakohta; asetuksen (EY) N:o 2245/2002 23 artiklan 7 kohta): 200 euroa mallia kohti. Jos monta pyyntöä jätetään samassa siirron kirjaamista koskevassa hakemuksessa tai samaan aikaan, enimmäissumma on 1 000 euroa. 17. Rekisteröidyn yhteisömallin siirron rekisteröimismaksu (asetuksen (EY) N:o 6/2002 107 artiklan 2 kohdan f alakohta; asetuksen (EY) N:o 2245/2002 23 artiklan 3 kohta): 200 euroa mallia kohti. Jos monta pyyntöä jätetään samassa siirron rekisteröintiä koskevassa hakemuksessa tai samaan aikaan, enimmäissumma on 1 000 euroa. 18. Rekisteröityyn yhteisömalliin liittyvän käyttöluvan tai muun oikeuden rekisteröimismaksu (asetuksen (EY) N:o 6/2002 107 artiklan 2 kohdan g alakohta; asetuksen (EY) N:o 2245/2002 23 artiklan 3 kohta ja 24 artiklan 1 kohta) tai rekisteröityä yhteisömallia koskevaan hakemukseen liittyvän käyttöluvan tai muun oikeuden rekisteröimismaksu (asetuksen (EY) N:o 6/2002 34 artiklan 2 kohta ja 107 artiklan 2 kohdan g alakohta; asetuksen (EY) N:o 2245/2002 23 artiklan 3 kohta, 24 artiklan 1 ja 4 kohta): a) käyttöluvan myöntäminen b) käyttöluvan siirto c) esineoikeuden luominen d) esineoikeuden siirto e) pakkotäytäntöönpano 200 euroa mallia kohti. Jos monta pyyntöä jätetään samassa käyttöluvan tai muun oikeuden rekisteröintiä koskevassa hakemuksessa tai samaan aikaan, enimmäissumma on 1 000 euroa. 19. Käyttöluvan tai muun oikeuden rekisteröinnin peruuttamismaksu (asetuksen (EY) N:o 6/2002 107 artiklan 2 kohdan h alakohta; asetuksen (EY) N:o 2245/2002 26 artiklan 3 kohta): 200 euroa peruutusta kohti. Jos monta pyyntöä jätetään samassa käyttöluvan tai muun oikeuden peruuttamista koskevassa hakemuksessa tai samaan aikaan, enimmäissumma on 1 000 euroa. 20. Maksu rekisteröityä yhteisömallia koskevan hakemuksen jäljennöksen antamisesta (asetuksen (EY) N:o 6/2002 107 artiklan 2 kohdan n alakohta; asetuksen (EY) N:o 2245/2002 74 artiklan 5 kohta), rekisteröintitodistuksen jäljennöksen antamisesta (asetuksen (EY) N:o 6/2002 107 artiklan 2 kohdan e alakohta; asetuksen (EY) N:o 2245/2002 17 artiklan 2 kohta) tai rekisteriotteen antamisesta (asetuksen (EY) N:o 6/2002 107 artiklan 2 kohdan i alakohta; asetuksen (EY) N:o 2245/2002 69 artiklan 6 kohta): a) oikeaksi todistamaton jäljennös tai ote: 10 b) oikeaksi todistettu jäljennös tai ote: 30 21. Maksu asiakirjojen yleisölle nähtäväksi antamisesta (asetuksen (EY) N:o 6/2002 107 artiklan 2 kohdan j alakohta; asetuksen (EY) N:o 2245/2002 74 artiklan 1 kohta): 30 22. Maksu asiakirjojen jäljennösten antamisesta (asetuksen (EY) N:o 6/2002 107 artiklan 2 kohdan k alakohta; asetuksen (EY) N:o 2245/2002 74 artiklan 5 kohta): a) oikeaksi todistamaton jäljennös: 10 b) oikeaksi todistettu jäljennös: 30 sekä kymmenen sivua ylittävältä osalta sivua kohti: 1 23. Maksu asiakirjoissa olevien tietojen edelleen toimittamisesta (asetuksen (EY) N:o 6/2002 107 artiklan 2 kohdan l alakohta; asetuksen (EY) N:o 2245/200275 artikla): 10 sekä kymmenen sivua ylittävältä osalta sivua kohti: 1 24. Maksu palautettavien toimenpidemaksujen määräytymisen tarkistamisesta (asetuksen (EY) N:o 6/2002 107 artiklan 2 kohdan m alakohta; asetuksen (EY) N:o 2245/2002 79 artiklan 4 kohta): 100